Vastuseks Pilliroo DP kohta Kostriranna tee 9 kinnistu omanike poolt 24.aprillil 2018 esitatud arvamusele

1. Pilliroo kinnistul ei laiendata elamu ja abihoonete ehitamiseks lubatava hoonestusala ulatust võrreldes seni kehtiva detailplaneeringuga - Jõelähtme valla Kostiranna küla Lepiku-Mihkli mü osalise detailplaneeringuga (kehtestatud 30.09.2010 Jõelähtme Vallavolikogu otsusega nr 109)
2. Planeeritava sildumisrajatise asukoha nihutame maksimaalselt ida suunas. Sildumisrajatisel on oma optimaalne suurus, millest väiksemana pole seda mõtet rajada, sest see ei funktsioneeri enam. Tegemist on madala merepõhjaga ning sellest tulenevalt on vajadus silduda võimalikult kaugemal meres. Seetõttu ei saa ka sildumisrajatist väga lühikesena kavandada. Samas aga tähendab see, et vahetult rannalähedale sildumisrajatise osale paate ei tule, enamikus ulatuses on sildumisrajatis võrreldav jalgteega ja seda just rannale lähemas osas. Seetõttu on ka sildumisrajatisest tulenev häiring minimaalne.
3. Seletuskirjas olev lauses Kostiranna tee 9 maaüksusele planeeritava hoonestusala kohta on ekslikult tegemist vale aadressiga, käesoleva detailplaneeringuga planeeritakse hoonestusala üksnes Pilliroo maaüksusele ja seda samas ulatuses võrreldes seni kehtivas Lepiku-Mihkli mü osalises detailplaneeringus (kehtestatud 30.09.2010 Jõelähtme Vallavolikogu otsusega nr 109) määratuga. Täname veale osundamast, aadress on seletuskirjas parandatud.

Lugupidamisega,

arhitekt-planeerija Ülle Kunnus

Ekseeder OÜ

9.05.2018